**E L Ő T E R J E S Z T É S**



Előterjesztés

Balatonberényi Községi Önkormányzat Képviselő-testületének

2025. március 18-i rendkívüli ülésére

**Tárgy:**

**Döntés a KAP-RD43-1-24 kódszámú pályázaton való részvételről a Balatonberény, Hegyközi út (058 és 2663 hrsz.) felújítása érdekében**

Előadó:

Druskoczi Tünde

polgármester

**Tisztelt Képviselő- testület!**

A Közös Agrárpolitika Nemzeti Irányító Hatósága KAP-RD43-1-24 kódszámú "Külterületi utak fejlesztése” tárgyú pályázatot hirdetett meg.

A pályázat értelmében az önkormányzatok utólagos finanszírozással a projekt elszámolható összköltségének maximum 95%-ára pályázhatnak. Egyéni művelet, önálló pályázat esetén a támogatás mértéke max. 150 millió Ft.

A támogatás mértéke: 95%.

Önerő: 5%.

A felhívás keretében az alábbi tevékenységek támogathatók önállóan.

Önkormányzati tulajdonú, vagy önkormányzati vagyonkezelésben lévő külterületi, helyrajzi számmal nyilvántartott:

I. szilárd burkolattal nem rendelkező utak, termett talajú helyi közutak (a továbbiakban: földutak):

a) stabilizálása és/vagy alépítményeinek kialakítása;

b) szilárd burkolatának kialakítása.

II. szilárd burkolattal rendelkező helyi közutak:

a) alépítményeinek és szilárd burkolatának felújítása, korszerűsítése, átépítése;

b) burkolatának megerősítése, szélesítése, korszerűsítése.

Egy támogatási kérelemben, egy útszakaszon belül, több tevékenységre is igényelhető támogatás.

A támogatási kérelmek benyújtására 2025. március 5. naptól négy szakaszban van lehetőség. A rendelkezésre álló keretösszeget és a várhatóan beérkező pályázatok számát figyelembe véve célszerű az első szakaszban - 2025. március 5. – 2025. március 18. – benyújtani a pályázatot.

A támogatási döntésben meghatározott támogatási összeg legfeljebb 25%-áig, egyéni művelet esetén legfeljebb 37.500.000 Ft-ig, konzorcium esetén legfeljebb 75.000.000 Ft-ig a kedvezményezett kérelemmel, előleget igényelhet.

A KAP Vhr. 83. § (1) bekezdése alapján, az előleggel való teljes elszámolást követően legfeljebb a támogatási döntésben meghatározott támogatási összeg 25%-áig egy alkalommal újra igényelhető előleg.

Az előleget kizárólag a művelet megvalósítására lehet felhasználni, és az igényelt előleg folyósítását követően benyújtott első kifizetési kérelemben – amelynek benyújtása nem eshet az előleg folyósításának napját követő 12 hónapnál későbbi időpontra vagy a művelet megvalósítására rendelkezésre álló határidőt követő időpontra – annak teljes összegével el kell számolni.

Balatonberény Község Önkormányzat Képviselő-testülete a 200/2024.(XI.21.) képviselő-testületi határozatával a KAP-RD43-1-24 kódszámú pályázaton való- részvétel érdekében - a Balatonberény, Hegyközi út (058 és 2663 hrsz.) felújítására, az engedélyezési tervdokumentáció elkészítésére az érvényes ajánlatot tevő és a teljesítésre alkalmasnak ítélt Ládonyi Mérnöki Kft. – a tervező szervezet kiválasztásra került. A tervezési szerződés megkötésére 2024.12.06-án került sor.

Balatonberény Község Önkormányzata megbízási szerződést kötött a Somogy Vármegyei Önkormányzati Hivatallal a **KAP-RD43-1-25** „Külterületi utak fejlesztése” kódjelű pályázati felhívás alapján a pályázat benyújtásához szükséges **projekt előkészítési- és projektmenedzsmenti feladatok teljes körű elkészítésére, illetve ellátására 2025.02.18-án.**

Kérem, a T. képviselő testületet, a költségek ismeretében tárgyalják meg az előterjesztést és döntsenek a pályázaton való részvételről.

**Határozati javaslat:**

Balatonberény Község Önkormányzatának Képviselő-testülete megismerte és megtárgyalta a Közös Agrárpolitika Nemzeti Irányító Hatósága KAP-RD43-1-24 kódszámú "Külterületi utak fejlesztése” tárgyú pályázatot, amely a Balatonberény, Hegyközi út (058 és 2663 hrsz.) felújítását célozza meg.

Balatonberény Község Önkormányzatának Képviselő-testülete úgy dönt, hogy a Közös Agrárpolitika Nemzeti Irányító Hatósága KAP-RD43-1-25 kódszámú, Külterületi utak fejlesztése című pályázati felhívásra pályázatot nyújt be a Balatonberény, Hegyközi út (058 és 2663 hrsz.) felújítását tartalmazó műszaki dokumentáció alapján, az alábbiak szerint:

- A projekt címe: Balatonberény, Hegyközi út (058, 2663 hrsz) felújítása

- A projekt megvalósítási helyszínének pontos címe: 8649 Balatonberény, külterület 058 és 2663 hrsz.

- A felhívás kódszáma: KAP-RD43-1-25

- A projekt tervezett összes költsége: 176.045.427 Ft

- Az igényelt támogatás összege: 150.000.000 Ft

- A projekt megvalósításához szükséges önerőt az önkormányzat 26.045.427 Ft összegben saját forrás/hitel/egyéb forrásból biztosítja.

Balatonberény Község Önkormányzata kötelezettséget vállal arra, hogy a támogatás elnyerése esetén az önkormányzati önerő összegét a költségvetésében elkülöníti. Továbbá az önkormányzat nyilatkozik, hogy rendelkezik a fent megnevezett pályázathoz szükséges önerővel.

Balatonberény Község Önkormányzata felhatalmazza a polgármestert a pályázat benyújtására.

Határidő: azonnal

Felelős: Druskoczi Tünde, polgármester

Druskoczi Tünde sk. polgármester